CELEX: 32012D0769
Language: sl
Date: 2012-12-04 00:00:00
Title: 2012/769/EU: Izvedbeni sklep Sveta z dne 4. decembra 2012 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost

12.12.2012   
            
            
               SL
            
            
               Uradni list Evropske unije
            
            
               L 338/27
            
         IZVEDBENI SKLEP SVETA
   z dne 4. decembra 2012
   o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost
   (2012/769/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 291(2) Pogodbe,
   ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost (1) in zlasti člena 395(1) Direktive,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V dopisu, ki ga je generalni sekretariat Komisije evidentiral 12. aprila 2012, je Poljska zaprosila za dovoljenje, da podaljša veljavnost ukrepa z odstopanjem od točke 14 člena 287 Direktive 2006/112/ES, da bi davčne zavezance, katerih letni promet ne presega protivrednosti zneska v nacionalni valuti v vrednosti 30 000 EUR po menjalnem tečaju na dan pristopa Poljske k Uniji, še naprej oproščala plačila davka na dodano vrednost (DDV). Na podlagi tega ukrepa bi bili ti davčni zavezanci še naprej oproščeni določenih ali vseh obveznosti v zvezi z DDV iz poglavij 2 do 6 naslova XI Direktive 2006/112/ES.
            
         
               (2)
            
            
               Komisija je v skladu z drugim pododstavkom člena 395(2) Direktive 2006/112/ES z dopisoma z dne 17. in 18. julija 2012 o zahtevi Poljske obvestila druge države članice. Komisija je z dopisom z dne 19. julija 2012 uradno obvestila Poljsko, da ima na voljo vse informacije, potrebne za presojo zahtevka.
            
         
               (3)
            
            
               V skladu s točko 14 člena 287 Direktive 2006/112/ES lahko Poljska oprosti plačila DDV davčne zavezance, katerih letni promet ne presega protivrednosti zneska v nacionalni valuti v vrednosti 10 000 EUR po menjalnem tečaju na dan njenega pristopa k Uniji.
            
         
               (4)
            
            
               Z Odločbo Sveta 2009/790/ES z dne 20. oktobra 2009 o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (2), je Poljska dobila pooblastilo, da do 31. decembra 2012 kot ukrep odstopanja davčne zavezance, katerih letni promet ne presega protivrednosti zneska v nacionalni valuti v vrednosti 30 000 EUR po menjalnem tečaju na dan njenega pristopa k Uniji, oprosti plačila DDV. Ker je ta višji prag privedel do zmanjšanih obveznosti DDV za najmanjša podjetja, medtem ko se slednja v skladu s členom 290 Direktive 2006/112/ES še vedno lahko odločijo za splošno ureditev DDV, bi bilo treba Poljski dovoliti, da ukrep uporablja za nadaljnje omejeno obdobje.
            
         
               (5)
            
            
               Komisija je v svoj predlog direktive Sveta z dne 29. oktobra 2004 o spremembi Direktive 77/388/EGS, sedaj Direktive 2006/112/ES, za poenostavitev obveznosti glede davka na dodano vrednost, vključila določbe, ki državam članicam omogočajo, da določijo zgornjo vrednost letnega prometa za oprostitev DDV v vrednosti do 100 000 EUR ali protivrednosti v nacionalni valuti, z možnostjo, da se ta znesek vsako leto posodobi. Zahteva za podaljšanje, ki jo je predložila Poljska, je skladna z navedenim predlogom.
            
         
               (6)
            
            
               Na podlagi informacij, ki jih je predložila Poljska, je ukrep privedel do ocenjenega zmanjšanja skupnega zneska proračunskih prihodkov iz DDV za približno 0,14 %.
            
         
               (7)
            
            
               Ta ukrep odstopanja ne bo imel nobenega negativnega vpliva na lastna sredstva Unije, pridobljena iz DDV.
            
         
               (8)
            
            
               Odločbo 2009/790/ES bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   V členu 2 Odločbe 2009/790/ES se datum „31. decembra 2012“ nadomesti z datumom „31. decembra 2015“.
   Člen 2
   Ta sklep začne učinkovati na dan uradnega obvestila.
   Člen 3
   Ta sklep je naslovljen na Republiko Poljsko.
   
      V Bruslju, 4. decembra 2012
      
         
            Za Svet
         
         
            Predsednik
         
         V. SHIARLY
      
   
   
      (1)  UL L 347, 11.12.2006, str. 1.
   
      (2)  UL L 283, 30.10.2009, str. 53.